બેંગલુરુ, તા. 6: કર્ણાટકમાં વિધાનસભાઓની બે અને લોકસભાની 3 બેઠકોની પેટાચૂંટણીઓના જાહેર થયેલા પરિણામોમાં કોંગ્રેસ-જદ (એસ)ની યુતિએ સપાટો બોલાવ્યો હતો અને આ પાંચમાંથી ચાર બેઠકો જીતી લીધી હતી ભાજપ માત્ર એક બેઠકે વિજયી થયો હતો. દરમિયાન, રાજયના મુખ્ય મંત્રી એચડી કુમારસ્વામીએ આક્ષેપ કર્યો છે કે ભાજપ તેઓના (શાસક યુતિના) ધારાસભ્યોને, દરેકને રૂ. 2પ-30 કરોડની ઓફર કરીને પોતાના પક્ષમાં લઈ જવા પ્રયાસ કરી રહ્યો છે. વિજેતા જોડાણ હવે '19 ની લોકસભા ચૂંટણીમાં તમામ 28 બેઠકો જીતવાના સહયોગમાં કારગત રહેશે એમ કુમારસ્વામીએ જણાવ્યુ હતું.